Nr. L 194/32 De Europæiske Fællesskabers Tidende 29. 7. 94 KOMMISSIONENS FORORDNING (EF) Nr. 1908/94 af 27. juli 1994 om ændring af forordning (EØF) nr. 2048/90 om gennemførelsesbestemmelser til støtteordningen til fordel for mindre bomuldsproducenter KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 1152/90 af 27. april 1990 om en støtteordning til fordel for mindre bomuldsproducenter (, ændret ved forordning (EØF) nr. 2054/92 (?), særlig artikel 7, stk. 1, og ud fra følgende betragtning : I artikel 2, stk. 1, i Kommissionens forordning (EØF) nr. 2048/90 (?), senest ændret ved forordning (EØF) nr. 3023/93 (1), er der fastsat visse betingelser for ydelse af støtte, så det sikres, at støtteordningen anvendes korrekt ; det har vist sig, at det tilsigtede mål, nemlig at yde støtte til bomuldsproducenter, som dyrker bomuld på et areal på højst 2,5 ha, omgås i visse tilfælde ved en fiktiv opsplit- ning af arealer, som overstiger dette maksimumsareal, på fiktive mindre producenter, som så indgiver støtteansøg- ninger på de egentlige producenters vegne ; for at undgå denne uønskede udvikling bør det fastsættes, at der kun ydes støtte til mindre producenter, der producerer bomuld for egen regning — UDSTEDT FØLGENDE FORORDNING: Artikel 1 I forordning (EØF) nr. 2048/90 foretages følgende ændringer : 1) I artikel 2, stk. 1, indsættes som litra c): »c) som støtteansøgeren for egen regning anvender til bomuldsdyrkning, og for hvilke de i litra a) omhandlede arbejder udføres af ansøgeren eller for dennes regning«. 2) I artikel 3, stk. 4, indsættes følgende afsnit : »— en erklæring om, at arealet er blevet dyrket af ansøgeren for egen regning«. 3) I artikel 3 indsættes følgende stykke : »5. — Ansøgeren skal på anmodning af medlemsstaten forelægge beviser, der på en for denne tilfredsstillende måde godtgør, at de i artikel 2, stk. 1, Jitra c), fastsatte betingelser overholdes.« Artikel ? Denne forordning træder i kraft på syvendedagen efter offentliggørelsen i De Europæiske Fællesskabers Tidende. Den anvendes fra produktionsåret 1994/95. Denne forordning er bindende i alle enkeltheder og gælder umiddelbart i hver medlems- stat.  Udfærdiget i Bruxelles, den 27. juli 1994. () EFT nr. L 116 af 8. 5. 1990, s. 1. () EFT nr. L 215 af 30. 7. 1992, s. 13. () EFT nr. L 187 af 19. 7. 1990, s. 29. (') EFT nr. L 270 af 30. 10. 1993, s. 65. På Kommissionens vegne René STEICHEN Medlem af Kommissionen